EkBass/fiwiki-20250220-pages-articles huggingface dataset:
William Lahtinen

William Lahtinen (23. huhtikuuta 1876 Viitasaari – 15. huhtikuuta 1912 Pohjois-Atlantti) oli amerikansuomalainen pappi, joka kuoli RMS Titanicin haaksirikossa vuonna 1912. Hän oli yksi tunnetuimmista amerikansuomalaista saarnamiehistä. Viitasaarella syntynyt Lahtinen ehti asumaan myös Sallassa ja Taivalkoskella ennen muuttoaan Yhdysvaltoihin 1903. Kaksi vuotta myöhemmin hän aloitti lestadiolaisen Apostolic Lutheran Church -seurakunnan pastorina Minnesotan Cokatossa. Lahtisen puoliso Anna Amelia Sivén oli syntynyt Yhdysvalloissa amerikansuomalaisille vanhemmille. == Kuolema == Vuonna 1912 William ja Anna Lahtinen palasivat lyhyeksi aikaa Suomeen. Heidän matkansa tarkoitus oli noutaa Torniosta Annan 17-vuotias sukulaistyttö Lyyli Silvén, joka halusi myös muuttaa Yhdysvaltoihin. Lyylistä piti tulla pariskunnan kasvattilapsi. Titanicin törmättyä jäävuoreen Anna Lahtinen ja Lyyli Silvén olivat jo menneet pelastusveneeseen, kun Anna päättikin jäädä puolisonsa mukaan uppoavaan laivaan ja näin molemmat hukkuivat. Tarinan mukaan William Lahtinen poltti rauhallisesti sikaria aluksen upotessa. Lyyli Silvén sen sijaan pelastui onnettomuudesta. == Lähteet == == Aiheesta muualla == *Anna ja William Lahtinen Arkistolaitoksen asiakirjanäyttely Titanic 100 vuotta. Luokka:Suomalaiset papit Luokka:Lestadiolaiset saarnaajat Luokka:Titanicin matkustajat ja miehistö Luokka:Amerikansuomalaiset henkilöt Luokka:Vuonna 1876 syntyneet Luokka:Vuonna 1912 kuolleet
William Lahtinen (toimittaja)

William Lahtinen (1900 – 13. tammikuuta 1968 New York) oli amerikansuomalainen sanomalehtimies ja runoilija, joka työskenteli yli 40 vuoden ajan useiden suomenkielisten työväenlehtien toimittajana. == Elämä == Lahtinen muutti Yhdysvaltoihin vanhempiensa mukana vuonna 1914. Vuonna 1926 hän aloitti Massachusettsin Worcesterissa ilmestyneen Eteenpäin-lehden toimittajana. Vuonna 1950 Lahtinen siirtyi sen seuraajaksi perustettuun Työmies–Eteenpäin- lehteen Wisconsinin Superioriin, jossa hän työskenteli muun muassa maatalous- ja osuustoimintaosaston toimittajana. Viimeiset vuodet ennen kuolemaansa hän oli New Yorkissa ilmestyneen Naisten Viirin toimittaja. 1950-luvulla Lahtinen ja toinen lehden toimittaja Knut Heikkinen yritettiin karkottaa Yhdysvalloista senaattori Joseph McCarthyn kommunistivainojen aikana, mutta pitkäksi venyneen oikeudenkäynnin jälkeen he saivat jäädä maahan. Lahtisen karkotus pantiin vireille 1958, koska hän oli 1930-luvulla vaikuttanut kommunistisessa Yhdysvaltain Suomalaisessa Työväenjärjestössä. Lahtisen toimittama Työmiehen 50-vuotishistoriikki ilmestyi vuonna 1953. Lisäksi hän kuvitti 1939 julkaistun Knut Heikkisen toimittaman Espanjan sisällissodan amerikansuomalaisista vapaaehtoisista kertovan kirjan Meidän poikamme Espanjassa. Lahtinen tunnettiin myös runoilijana. Sanomalehtien ohella hänen tuotantoaan ilmestyi kokoelmassa Murrosajan lauluja (1924), jonka muita kirjoittajia olivat Aku Päiviö, Mikael Rutanen ja Eemeli Rautiainen. == Teokset == * == Lähteet == Luokka:Suomalaiset toimittajat Luokka:Suomalaiset runoilijat Luokka:Suomalaiset työläiskirjailijat Luokka:Suomalaiset sosialistit Luokka:Amerikansuomalaiset henkilöt Luokka:Vuonna 1900 syntyneet Luokka:Vuonna 1968 kuolleet
Fidži kesäparalympialaisissa 2000

Fidži osallistui Sydneyn kesäparalympialaisiin vuonna 2000 joukkueella, johon kuului neljä urheilijaa kolmesta eri lajista. Kyseessä oli maan neljäs esiintyminen paralympialaisissa, eikä se saavuttanut mitaleita. == Joukkue == === Judo === *Ratu Tevita Susu - Miesten alle 73 kg === Uinti === *Manasa Marisiale - Miesten 50 ja 100 metrin vapaauinnit (Luokka:S9) ja 200 metrin yksinuinti (Luokka:SM9) === Yleisurheilu === *Atunaisa Domonibitu - Miesten keihäänheitto (Luokka:F37) *Fuata Faktaufon - Miesten 100 metrin juoksu (Luokka:T12) == Lähteet == Luokka:Fidži paralympialaisissa Luokka:Valtiot kesäparalympialaisissa 2000
Tonga paralympialaisissa

Tonga on osallistunut paralympialaisiin viidesti: vuosina 2000, 2004, 2008 ja 2012 sekä 2016, joka kerta yhden urheilijan joukkueella paitsi vuonna 2016, jolloin maalla oli kahden urheilijan joukkue. Maa ei ole saavuttanut mitaleita, eikä se ole osallistunut talviparalympialaisiin. == Osallistumiskerrat == == Lähteet == *
Tonga kesäparalympialaisissa 2012

Tonga osallistui Lontoon kesäparalympialaisiin vuonna 2012 joukkueella, johon kuului vain yksi urheilija. Kyseessä oli maan neljäs esiintyminen paralympialaisissa, eikä maa saavuttanut mitaleita. Maan ainoa edustaja kisoissa, eli Aloalo Liku, toimi myös maan lipunkantajana avajaisissa. == Joukkue == === Yleisurheilu === *Aloalo Liku - Miesten kiekonheitto ja keihäänheitto (Luokka:F44) == Lähteet == Luokka:Tonga paralympialaisissa Luokka:Valtiot kesäparalympialaisissa 2012
Chain of Lights

Chain of Lights () on Michele Perniolan ja Anita Simoncinin esittämä kappale, jolla he edustivat San Marinoa vuoden 2015 Eurovision laulukilpailussa Itävallan Wienissä. Kappaleen oli sen säveltäjälle Ralph Siegelille hänen 23 euroviisuissa kuultu sävellys. Kappale kilpaili Euroviisujen toisessa semifinaalissa, jossa se sijoittui kuudenneksitoista ja karsiutui finaalista. == Lähteet == Luokka:San Marinon euroviisuedustuskappaleet Luokka:Vuoden 2015 euroviisuedustuskappaleet
Tonga kesäparalympialaisissa 2008

Tonga osallistui Pekingin kesäparalympialaisiin vuonna 2008 joukkueella, johon kuului vain yksi urheilija. Kyseessä oli maan kolmas esiintyminen paralympialaisissa, eikä maa saavuttanut mitaleita. == Joukkue == === Yleisurheilu === *Mounga Tino - Miesten 100 metrin juoksu (Luokka:T37) == Lähteet == Luokka:Tonga paralympialaisissa Luokka:Valtiot kesäparalympialaisissa 2008
Tonga kesäparalympialaisissa 2004

Tonga osallistui Ateenan kesäparalympialaisiin vuonna 2004 joukkueella, johon kuului vain yksi urheilija. Kyseessä oli maan vasta toinen esiintyminen paralympialaisissa, eikä maa saavuttanut mitaleita. == Joukkue == === Yleisurheilu === *Alailupe Valeti - Naisten kuulantyöntö (Luokka:F12) == Lähteet == Luokka:Tonga paralympialaisissa Luokka:Valtiot kesäparalympialaisissa 2004
In the Name of Love

In the Name of Love () on Monika Kuszyńskan esittämä kappale, jolla hän edusti Puolaa vuoden 2015 Eurovision laulukilpailussa Itävallan Wienissä. Kappale kilpaili Euroviisujen toisessa semifinaalissa, jossa se sijoittui kahdeksanneksi ja selviytyi finaaliin. Finaalissa kappale sijoittui 26. maan joukosta 23. sijalle. == Lähteet == Luokka:Puolan euroviisuedustuskappaleet Luokka:Vuoden 2015 euroviisuedustuskappaleet
Tonga kesäparalympialaisissa 2000

Tonga osallistui Sydneyn kesäparalympialaisiin vuonna 2000 joukkueella, johon kuului vain yksi urheilija. Kyseessä oli maan ensimmäinen esiintyminen paralympialaisissa, eikä maa saavuttanut mitaleita. == Joukkue == === Yleisurheilu === *Alailupe Valeti - Naisten kuulantyöntö ja kiekonheitto (Luokka:F12) == Lähteet == Luokka:Tonga paralympialaisissa Luokka:Valtiot kesäparalympialaisissa 2000
Hà um mar que nos separa

Hà um mar que nos separa () on Leonor Andraden esittämä kappale, jolla hän edusti Portugalia vuoden 2015 Eurovision laulukilpailussa Itävallan Wienissä. Kappale kilpaili Euroviisujen toisessa semifinaalissa, jossa se sijoittui neljänneksitoista ja täten karsiutui finaalista. Andrade loi neljä kappalen versioita: espanjankielinen ("La mar que nos separa"), englanninkielinen ("My Own Beat (If There Are Oceans In Between Us)"), akustinen ja karaoke.Exclusivo: Oiça aqui as novas versões de “Há um Mar que nos Separa”, 23.4.2015, rtp.pt Viitattu 4.5.2017 == Lähteet == Luokka:Portugalin euroviisuedustuskappaleet Luokka:Vuoden 2015 euroviisuedustuskappaleet
I’m Alive (Elhaida Danin kappale)

I’m Alive on Elhaida Danin esittämä kappale, joka edusti Albaniaa vuoden 2015 Eurovision laulukilpailussa Itävallan Wienissä. Kappale kilpaili Euroviisujen ensimmäisessä semifinaalissa, jossa se sijoittui kymmenenneksi ja selviytyi finaaliin. Finaalissa kappale sijoittui 26. maan joukosta 17. sijalle. == Lähteet == Luokka:Albanian euroviisuedustuskappaleet Luokka:Vuoden 2015 euroviisuedustuskappaleet
Black Smoke

Black Smoke on Ann Sophien esittämä kappale, joka edusti Saksaa vuoden 2015 Eurovision laulukilpailussa Itävallan Wienissä. Kappale sijoittui alun perin Saksan karsinnoissa toiseksi, mutta karsintojen voittaja Andreas Kümmert luovutti edustuspaikan Ann Sophielle halutessaan pysytellä mieluummin pienillä lavoilla esiintymässä. Koska Saksa kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui jaetulle viimeiselle sijalle yhdessä Itävallan The Makemakesin kanssa saamatta yhtään pistettä. == Lähteet == Luokka:Saksan euroviisuedustuskappaleet Luokka:Vuoden 2015 euroviisuedustuskappaleet
N’oubliez pas

N’oubliez pas () on Lisa Angellin esittämä kappale, joka edusti Ranskaa vuoden 2015 Eurovision laulukilpailussa Itävallan Wienissä. Koska Ranska kuuluu kilpailun suuriin rahoittajamaihin pääsi kappale suoraan finaaliin. Finaalissa kappale sijoittui 26. maan joukosta sijalle 23. neljällä pisteellä. == Lähteet == Luokka:Ranskan euroviisuedustuskappaleet Luokka:Vuoden 2015 euroviisuedustuskappaleet
Moment of Silence

Moment of Silence on Ovidiu Antonin esittämä kappale, jonka piti edustaa Romaniaa vuoden 2016 Eurovision laulukilpailussa Ruotsin Tukholmassa. EBU ilmoitti 22. huhtikuuta 2016, että Romania diskataan kisoista maksamattomien jäsenmaksujen takia. Rästiin jääneitä maksuja oli noin 16 miljoonaa Sveitsin frangia. == Lähteet == Luokka:Vuoden 2016 euroviisuedustuskappaleet Luokka:Romanian euroviisuedustuskappaleet
Burton Malkiel

Burton Gordon Malkiel (s. 28. elokuuta 1932 Boston, Massachusetts) on yhdysvaltalainen taloustieteilijä, joka tunnetaan erityisesti indeksisijoittamisen puolestapuhujana. Hänen tunnetuin teoksensa on Sattuman kauppaa Wall Streetillä (1972, suomeksi Talentum 2012).”Malkiel, Burton G(ordon) 1932-.” Contemporary Authors, New Revision Series. Gale. 2006. Haettu 11.9.2016 palvelusta HighBeam Research (vaatii lähteen): https://www.highbeam.com/doc/1G2-3417900124.html Malkiel suoritti master- tutkinnon Harvardin yliopistossa 1955 ja väitteli vuonna 1964 tohtoriksi Princetonin yliopistossa, jossa hän on sen jälkeen hoitanut eri professuureja. Hän on toiminut myös monien suurten amerikkalaisyritysten hallinnossa, muun muassa lähes 30 vuotta suuren sijoitusrahastoihin erikoistuneen The Vanguard Groupin johtajistossa ja Prudential Financial -vakuutusyhtiön sijoituskomiteassa.”Burton G. Malkiel.(INVESTING)(investment books)(Brief article).” Bookmarks 1.9.2007. Bookmarks Publishing LLC. 2007. Haettu 11.9.2016 palvelusta HighBeam Research (vaatii tilauksen): https://www.highbeam.com/doc/1G1-172802386.html ==Teoksia== *The Term Structure of Interest Rates: Expectations and Behavior Patterns, Princeton University Press, 1966. *Strategies and Rational Decisions in the Securities Options Market, yhdessä Richard E. Quandtin kanssa, MIT Press, 1969. *The Term Structure of Interest Rates: Theory, Empirical Evidence, and Applications, McCaleb-Seller, 1970. *A Random Walk down Wall Street, W. W. Norton, 1973, uudistettu laitos A Random Walk down Wall Street: The Time-Tested Strategy for Successful Investing, 2003, suom. Sattuman kauppaa Wall Streetillä, Talentum, 2012. *Managing Risk in an Uncertain Era: An Analysis for Endowed Institutions, yhdessä Paul B. Firstenbergin kanssa, Princeton University Press, 1976. *The Government and Capital Formation: A Survey of Recent Issues, yhdessä Paul B. Firstenbergin kanssa, American Enterprise Institute, 1978. *The Inflation Beater's Investment Guide: Winning Strategies for the 1980s, W. W. Norton, 1980. Uudistettu laitos Winning Investment Strategies: The Inflation-Beaters Guide, 1982. *Expectations and the Structure of Share Prices, yhdessä John G. Craggin kanssa, University of Chicago Press, 1982. *Global Bargain Hunting: Investment Opportunities in Emerging Markets, Simon & Schuster, 1998. *The Random Walk Guide to Investing: Ten Rules for Financial Success, W. W. Norton, 2003. ==Lähteet== Luokka: Yhdysvaltalaiset taloustieteilijät Luokka: Yhdysvaltalaiset yritysjohtajat Luokka: Yhdysvaltalaiset elinkeinoelämän vaikuttajat Luokka: Vuonna 1932 syntyneet Luokka: Elävät henkilöt
Winfield Scott (täsmennyssivu)

Winfield Scott voi viitata ainakin seuraaviin henkilöihin: * Winfield Scott (1786–1866), Yhdysvaltain armeijan ylipäällikkö ja Whig-puolueen presidenttiehdokas ** SS Winfield Scott, tämän mukaan nimetty laiva ** MG Winfield Scott (LT-805), tämän mukaan nimetty laiva ** SS Winfield Scott (1941), tämän mukaan nimetty laiva * Winfield W. Scott, Jr. (s. 1927), Yhdysvaltain ilmavoimien kenraali * Winfield W. Scott III (s. 1952), Yhdysvaltain ilmavoimien kenraali * Winfield Scott (sanoittaja), yhdysvaltalainen sanoittaja * Winfield Townley Scott (1910–1968), yhdysvaltalainen runoilija * Winfield Scott Hancock (1824–1886), yhdysvaltalainen kenraali ja demokraattien presidenttiehdokas * Winfield Scott Schley (1839–1911), yhdysvaltalainen amiraali * Winfield Scott (chaplain) (1837–1910), Yhdysvaltain armeijan kappalainen
Hyvät kaupat

Hyvät kaupat on 16. huhtikuuta 2016 Nelonen-kanavalla alkanut viihdeohjelma. Ohjelmassa Jethro Rostedt, Aki Palsanmäki ja Janne Kataja käyvät kauppaa tavaroista ja kilpailevat keskenään siitä, kuka tekee hyvät kaupat.Jethro Rostedt, Aki Palsanmäki ja Janne Kataja hiovat kauppoja Hyvät kaupat -sarjassa keväällä == Jaksot == Jakso Nimi Ensiesitys 1\. Melkoiset cembalot 16. huhtikuuta 2016 2\. Python vastaan pythonia 23. huhtikuuta 2016 3\. Hidasta miesvoimistelua 30. huhtikuuta 2016 4\. Lähteekö polkka? 7. toukokuuta 2016 5\. Vieras hanuri 14. toukokuuta 2016 6\. Tappelevat abbalaiset 21. toukokuuta 2016 7\. Mato matkamies maan 28. toukokuuta 2016 8\. Villin lännen lait 4. kesäkuuta 2016 9\. Kannujen mersu 11. kesäkuuta 2016 10\. Linna Eterniassa 18. kesäkuuta 2016 == Lähteet == Luokka:Suomalaiset televisio-ohjelmat Luokka:Viihdeohjelmat
On Again, Off Again

On Again, Off Again on Julien ja Ludwigin esittämä kappale, joka edusti Maltaa vuoden 2004 Eurovision laulukilpailussa Turkin Istanbulissa. Kappale kilpaili ensimmäistä kertaa järjestetyssä semifinaalissa, jossa se sijoittui kahdeksanneksi ja selviytyi finaaliin. Finaalissa kappale sijoittui 24. maan joukosta sijalle 12. == Lähteet == Luokka:Maltan euroviisuedustuskappaleet Luokka:Vuoden 2004 euroviisuedustuskappaleet
Samoa paralympialaisissa

Samoa on osallistunut paralympialaisiin viidesti: vuosina 2000, 2004, 2008 ja 2012 sekä 2016 vaihtelevasti yhden tai kahden urheilijan joukkueella. Maa ei ole saavuttanut mitaleita, eikä se ole osallistunut talviparalympialaisiin. == Osallistumiskerrat == == Lähteet == *
Alfred Torbert

Alfred Thomas Archimedes Torbert (s. 1. heinäkuuta 1833 Georgetown, Delaware – 29. elokuuta 1880 Atlantin valtameri) oli yhdysvaltalainen kenraali ja diplomaatti. Hän oli Yhdysvaltain minister resident El Salvadorissa vuosina 1869–1871. Torbert osallistui Yhdysvaltain sisällissotaan Unionin riveissä ja kotiutui armeijasta kenraalimajurin brevet-arvolla. Sodan jälkeen hän toimi useissa kansainvälisissä diplomaattitehtävissä. Torbert kuoli 29. elokuuta 1880 Atlantin valtamerellä, kun S.S. Vera Cruz upposi kesken matkan. Torbertin ruumis löydettiin kaksi päivää onnettomuuden jälkeen, ja hänet haudattiin Delawaren Milfordiin. == Lähteet == Luokka:Yhdysvaltalaiset kenraalit Luokka:Yhdysvaltalaiset diplomaatit Luokka:Vuonna 1833 syntyneet Luokka:Vuonna 1880 kuolleet
For Real

For Real () on Athenan esittämä kappale, joka edusti Turkkia vuoden 2004 Eurovision laulukilpailussa Turkin Istanbulissa. Turkki pääsi edellisvuoden voittonsa ansiosta suoraan finaaliin. Finaalissa kappale sai 195 pistettä ja sijoittui 24 maan joukosta sijalle 4. == Lähteet == Luokka:Turkin euroviisuedustuskappaleet Luokka:Vuoden 2004 euroviisuedustuskappaleet
Armenian risti

Armenian risti on symboli, jonka sakaroiden päässä ovat kaksoiskärjet. Armenian ristissä alempi sakara on tavallisesti hieman pitempi kuin ylemmät. Vaihtoehtoinen nimi on Sirounin risti, joka tulee armenialaisen tytön nimestä, jossa ”siroun” tarkoittaa ihastuttavaa. Armenian kristinuskossa siihen yhdistyi kristitty risti, jota käytettiin usein keskiajalta alkaen khatškareissa eli ristikivissä. Ne ovat vapaana seisovia, tuffiin kaiverrettuja kiviä, jotka ovat usein hyvin koristeltuja. == Kuviointi == pienoiskuva|Khatškar Arzakanissa, Armeniassa. Armeniasta tuli ensimmäinen kristinuskon omaksunut maa neljännellä vuosisadalla. Armenian risti heijastaa noina aikoina suosittuja ornamentteja, kiertyviä viini- ja kukkaköynnöksiä. Alkuperäisissä ristikivissä on melkein poikkeuksetta mutkikkaita koristeleikkauksia, kuten Kelttiläisten solmujen yhteen punoutuvissa kuvioissa. == Alkuperä == pienoiskuva|Vishapakareita Goghtin kylän lähellä Armeniassa. Armeniassa oli vanhoja, pakanallisilta ajoilta peräisin olevia megaliitteja lohikäärmekiviä (vishapakar) järvien ja jokien läheisyydessä. Näitä lohikäärmeen tai kalan muotoisia vishapakareita veistettiin ja pystytettiin tuhansia vuosia ennen kristittyjä khatškar-kiviä. Kalan muotoiset vishapakarit kehittyivät khatškareiksi, mutta niiden Elämän ja Viisaudenpuun tulkintana säilyi kalan pyrstö. Lisäksi säilyi tasasivuinen geometria, joka symbolisoi harmoniaa. Tasasivuinen geometria on tyypillistä kaukasialaiselle taiteelle, kuten kuvio kazakkipaimentolaisten hevosen satulahuovassa. == Lähteet == == Aiheesta muualla == Luokka:Armenialainen kulttuuri Luokka:Kristilliset ristit Luokka:Ristisymbolit Luokka:Kristinusko Armeniassa
Webdriver Torso

Webdriver Torso on Googlen luoma YouTube-käyttäjätunnus, jonka kanavalla julkaistaan yksinkertaisia ääniä ja kuvia sisältäviä videoita YouTuben suorituskyvyn testaamiseksi. Tunnus rekisteröitiin 7. maaliskuuta 2013. Tunnusomaisesti videoissa on sinisiä ja punaisia suorakulmioita sekä taustalla piippaavia elektronisia ääniä. Tunnus herätti huomiota ja spekulointia mediassa alkuvuodesta 2014, kunnes Google tunnusti sen olevan yrityksen oma testikanava. == Kanavan sisältö == Kanava latasi ensimmäiset videonsa Youtubeen 23. syyskuuta 2013. Videoita alkoi ilmestyä paljon lyhyillä aikaväleillä, ja niitä on kertynyt kanavalle satoja tuhansia. Videoilla näytetään sinisiä ja punaisia suorakulmioita valkoisella taustalla, jotka vaihtavat sijaintiaan sekunnin välein. Vasemmassa alalaidassa on teksti "aqua.flv – slide 000x", (x:n kohdalla on numero joka kertoo sekunteina kuinka paljon aikaa on kulunut videon alkamisesta). Videoiden ääniraita sisältää korkeita, sekunnin välein vaihtuvia ääniä. == Pääsiäismuna == Kanavan todellisen tarkoituksen paljastuttua se poiki niin kutsuttuja "pääsiäismunia". Mikäli Googleen tai YouTubeen kirjoittaa "Webdriver Torso", sivu muuttuu Webdriver Torson videomateriaalin kaltaiseksi. == Lähteet == Luokka:Yhdysvaltalaiset Youtube-kanavat
Niko Salomaa

Niko Salomaa (s. 23. kesäkuuta 1988) on suomalainen purjehtija ja vammaisurheilija. Hän edustaa Turun pursiseuraa. Hän kilpailee 2.4mR-luokassa. Salomaa on osallistunut sekä Lontoon paralympialaisiin että Rio de Janeiron paralympialaisiin. Lontoossa hän sijoittui sijalle 12. ja Riossa sijalle 8. ==Lähteet== Luokka:Vuonna 1988 syntyneet Luokka:Suomalaiset purjehtijat Luokka:Suomalaiset vammaisurheilijat Luokka:Elävät henkilöt
Jarmo Ollanketo

Jarmo Ollanketo (s. 30. marraskuuta 1958) on suomalainen maantiepyöräilijä, hiihtäjä ja vammaisurheilija. Ollanketo sairastaa synnynnäistä silmänpohjan rappeumaa. Hän on urheillut viisissä paralympialaisissa. Ensimmäinen kerran Ollanketo oli mukana Torinossa 2006. Talviparalympialaisissa hän oli mukana neljä vuotta myöhemmin Vancouverissa 2010. Ensimmäiset kesäparalympialaiset olivat Pekingin paralympialaiset 2008. Neljä vuotta myöhemmin Lontoossa hän saavutti paralympiahopeaa maantiepyöräilyssä. Ollanketo on mukana Rio de Janeiron paralympialaisissa 2016. Hänellä on myös MM-hopeaa hiihdosta vuodelta 2000. Seuratasolla hän edustaa Koiviston Iskua. ==Lähteet== Luokka:Suomalaiset paralympiamitalistit Luokka:Vuonna 1958 syntyneet Luokka:Suomalaiset pyöräilijät Luokka:Suomalaiset maastohiihtäjät Luokka:Suomalaiset vammaisurheilijat Luokka:Elävät henkilöt
Jani Peltopuro

Jani Peltopuro (s. 1. toukokuuta 1973) on suomalainen maantiepyöräilijä ja vammaisurheilija. Peltopuro kilpailee maantiepyöräilyssä luokassa H3. Hän on mukana Rio de Janeiron paralympialaisissa 2016. Peltopuro edustaa Cycle Club Helsinki CCH:ta. ==Lähteet== Luokka:Vuonna 1973 syntyneet Luokka:Suomalaiset pyöräilijät Luokka:Suomalaiset vammaisurheilijat Luokka:Elävät henkilöt
Esa Miettinen

Esa Miettinen (s. 16. joulukuuta 1963) on suomalainen pöytätennispelaaja ja vammaisurheilija. Miettinen on edustanut Suomea kolmissa paralympialaisissa. Ensimmäisen kerran hän oli mukana Pekingin paralympialaisissa 2008, jolloin hän sijoittui viidenneksi. Neljä vuotta myöhemmin hän oli Lontoossa 9. Hän edusti Suomea myös Rio de Janeiron kisoissa 2016. Miettinen on saavuttanut kuusi arvokisamitalia. Hänellä on yksi EM-kulta joukkuekilpailusta vuodelta 2005. Muita EM-mitaleja on neljä, joista kaksi on henkilökohtaista, ja yksi MM-mitali. Muissa avoimissa kansainvälisissä kilpailuissa Miettinen on saavuttanut 65 mitalisijaa. Kansallisen tason kilpailuista (vammattomat) Miettisellä on mittava meriittilista, myös SM-tasolta. ==Lähteet== Luokka:Suomalaiset pöytätennispelaajat Luokka:Suomalaiset vammaisurheilijat Luokka:Vuonna 1963 syntyneet Luokka:Elävät henkilöt
John Armstrong, Jr.

John Armstrong, Jr. (s. 25. marraskuuta 1758 Carlisle, Pennsylvania – 1. huhtikuuta 1843 Red Hook, New York) oli yhdysvaltalainen sotilas ja poliitikko. Armstrong toimi Pennsylvanian edustajana konfederaation kongressissa ja kahteen otteeseen New Yorkin senaattorina (1801–1802 ja 1803–1804). Tammikuussa 1813 hänet nimitettiin Yhdysvaltain sotaministeriksi, mutta hän joutui eroamaan virastaan jo seuraavan vuoden lokakuussa, kun britit onnistuivat polttamaan ison osan Washington D.C.:stahttp://www.history.com/topics/us-presidents/james-monroe. Sotilaana Armstrong osallistui Yhdysvaltain vapaussotaan, jonka aikana hän kohosi majuriksi. == Lähteet == Luokka:Yhdysvaltain sotaministerit Luokka:Yhdysvaltain senaatin jäsenet Luokka:Vuonna 1758 syntyneet Luokka:Vuonna 1843 kuolleet
Samoa kesäparalympialaisissa 2012

Samoa osallistui Lontoon kesäparalympialaisiin vuonna 2012 joukkueella, johon kuului kaksi villin kortin avulla paikkansa kisoihin saanutta yleisurheilijaa. Kyseessä oli maan neljäs esiintyminen paralympialaisissa, eikä se saavuttanut mitaleita. Maan lipunkantajana avajaisissa toimi sprintteri Milo Toleafoa. == Joukkue == === Yleisurheilu === *Milo Toleafoa - Miesten 400 metrin juoksu (Luokka:T38) *Leitu Miliamu - Naisten kuulantyöntö (Luokka:F42/44) == Lähteet == Luokka:Samoa paralympialaisissa Luokka:Valtiot kesäparalympialaisissa 2012
Samoa kesäparalympialaisissa 2008

Samoa osallistui Pekingin kesäparalympialaisiin vuonna 2008 joukkueella, johon kuului vain yksi yleisurheilija. Kyseessä oli maan kolmas esiintyminen paralympialaisissa, eikä se saavuttanut mitaleita. == Joukkue == === Yleisurheilu === *Mose Faatamala - Miesten kolmiloikka (Luokka:F46) == Lähteet == Luokka:Samoa paralympialaisissa Luokka:Valtiot kesäparalympialaisissa 2008
Samoa kesäparalympialaisissa 2004

Samoa osallistui Ateenan kesäparalympialaisiin vuonna 2004 joukkueella, johon kuului kaksi yleisurheilijaa. Kyseessä oli maan toinen esiintyminen paralympialaisissa, eikä se saavuttanut mitaleita. == Joukkue == === Yleisurheilu === *Mose Faatamala - Miesten keihäänheitto (Luokka:F44/46) *Meira Vaa - Naisten kiekonheitto (Luokka:F56/58) == Lähteet == Luokka:Samoa paralympialaisissa Luokka:Valtiot kesäparalympialaisissa 2004
Samoa kesäparalympialaisissa 2000

Samoa osallistui Sydneyn kesäparalympialaisiin vuonna 2000 joukkueella, johon kuului yksi yleisurheilija. Kyseessä oli maan ensimmäinen esiintyminen paralympialaisissa, eikä se saavuttanut mitaleita. == Joukkue == === Yleisurheilu === *Mose Faatamala - Miesten 100 metrin juoksu (Luokka:T46) ja miesten keihäänheitto (Luokka:F46) == Lähteet == Luokka:Samoa paralympialaisissa Luokka:Valtiot kesäparalympialaisissa 2000
Salomoninsaaret paralympialaisissa

Salomonsaaret on osallistunut paralympialaisiin vain kerran, vuonna 2012 Lontoossa. Silloinkin maalla oli vain yksi urheilija joukkueessa. Mitaleita maa ei ole saavuttanut. == Osallistumiskerrat == == Lähteet == *
Sinä olet kaunis

Sinä olet kaunis on suomalaisartisti Suvi Teräsniskan 30. syyskuuta 2016 julkaistu kahdeksas studioalbumi. Albumi nousi ensimmäisellä listaviikollaan Suomen virallisen albumilistan ensimmäiseksi. Albumin ensimmäinen single ”Elämäni miehiä” julkaistiin 10. elokuuta 2016. Kappaleen ovat säveltäneet Lasse Kurki sekä Matias Keskiruokanen ja sen on sanoittanut Nina Granrot. Teräsniska on kertonut kappaleen olevan hänelle uransa henkilökohtaisen kappale. ”Elämäni miehiä” on ollut parhaimmillaan suomalaisten radiokanavien neljänneksi soitetuin kappale. == Kappaleet == == Lähteet == Luokka:Vuoden 2016 albumit Luokka:Suvi Teräsniskan albumit
Tulen morsian

Tulen morsian on vuonna 2016 ensi-iltansa saanut draamaelokuva, jonka on ohjannut Saara Cantell. Elokuva kertoo noitavainoista Ahvenanmaalla vuonna 1666. Tulen morsian voitti parhaan ulkomaisen elokuvan palkinnon Toronton Female Eye Film Festivalilla vuonna 2017. == Rooleissa == == Vastaanotto == Aamulehti Kari Salminen Savon Sanomat Jarmo Valkola Iltalehti Juho Rissanen Film-o-holic Emmi Koivumäki Hufvudstadsbladet Hans Sundström Helsingin Sanomat Leena Virtanen Episodi Hannu Liekso == Lähteet == == Aiheesta muualla == * * Luokka:Vuoden 2016 suomalaiset elokuvat Luokka:Saara Cantellin ohjaamat elokuvat Luokka:Suomalaiset historialliset draamaelokuvat Luokka:Tositapahtumiin perustuvat elokuvat Luokka:Noitavainot Ruotsin valtakunnassa
Salomoninsaaret kesäparalympialaisissa 2012

Salomonsaaret osallistui Lontoon kesäparalympialaisiin vuonna 2012 vain yhden yleisurheilijan joukkueella. Kyseessä oli maan ensimmäinen, ja toistaiseksi myös ainoa, esiintyminen paralympialaisissa, eikä se saavuttanut mitaleita. Maan ainoa edustaja Hellen Saohaga toimi myös maan lipunkantajana avajaisissa. == Taustaa == Salomonsaaret oli vasta edeltävänä vuonna tullut Kansainvälisen Paralympiakomitean jäseneksi, joten nämä olivat ensimmäiset paralympialaiset, joihin maa sai osallistua. Maa sai yhden paikan kisoihin villin kortin avulla. == Joukkue == === Yleisurheilu === *Hellen Saohaga - Naisten kuulantyöntö (Luokka:F57/58) == Lähteet == Luokka:Salomoninsaaret paralympialaisissa Luokka:Valtiot kesäparalympialaisissa 2012
Perinnöllisyysneuvonta

Perinnöllisyysneuvonta on työmuoto, jonka avulla pyritään selvittämään ja ennalta ehkäisemään perinnöllisesti vaurioituneen lapsen syntyminen johonkin riskiryhmään kuuluville vanhemmille. Perinnöllisyysneuvonta myös auttaa yksilöitä arvioimaan tiettyjen sairauksien todennäköisyyttä joiden tiedetään tai epäillään olevan geenipohjaisia, kuten Huntingtonin tauti, rintasyöpä ja Alzheimerin tauti. Teollisuusmaissa perinnöllisyysneuvonnasta on tullut rutiini raskaana oleville naisille, etenkin niille, joiden ikä on yli 35, tarjotaan jonkin sortin geenitestejä. Ultraäänitutkimukset tai seerumiseulonta, jotka tehdään 10 ja 20 viikon raskauden alkamisen jälkeen voivat kertoa kehittyykö sikiö normaalisti, vai onko se korkeammassa riskissä (korkeampi kuin 1: 250) alttiina kromosomipoikkeuksille esimerkiksi Downin syndroomalle tai hermostoputken sulkeutumishäiriölle. Jotkin geneettiset tilat eivät tule näkyviin kuin vasta aikuisuudessa. Aikuiset voivat hakea neuvoa, kun sellaisia sairauksia ilmenee perheenjäsenillä, ja he haluavat tietää koskettaako se heitä. Esimerkkeinä geenivaikutteisista sairauksista, jotka yleisesti ilmenevät aikuisiällä ovat tietyt syövän tyypit ja Huntingtonin tauti. == Lähteet == Luokka:Sovellettu perinnöllisyystiede Luokka:Terveystieteet Luokka:Perinnöllisyyslääketiede
Yhdysvaltain avoin tennisturnaus 2015 – naisten nelinpeli

Jekaterina Makarova ja Jelena Vesnina olivat puolustava mestaripari, mutta Makarova ei osallistunut tänä vuonna. Vesnina pelasi Eugenie Bouchardin kanssa, mutta he vetäytyivät toisen kierroksen ottelustaan Bouchardin loukkaantumisen vuoksi. Martina Hingis ja Sania Mirza voittivat turnauksen voitettuaan loppuottelussa Casey Dellacquan ja Jaroslava Švedovan. == Sijoitetut pelaajat == # Martina Hingis / Sania Mirza (mestarit) # Bethanie Mattek-Sands / Lucie Šafářová (luovutus) # Tímea Babos / Kristina Mladenovic (3. kierros) # Casey Dellacqua / Jaroslava Švedova (loppuottelu) # Caroline Garcia / Katarina Srebotnik (puolivälierät) # Raquel Kops-Jones / Abigail Spears (3. kierros) # Andrea Hlaváčková / Lucie Hradecká (3. kierros) # Garbiñe Muguruza / Carla Suárez Navarro (2. kierros) # Chan Hao-ching / Chan Yung-jan (puolivälierät) # Hsieh Su-wei / Anastasia Rodionova (2. kierros) # Sara Errani / Flavia Pennetta (välierät) # Alla Kudrjavtseva / Anastasija Pavljutšenkova (puolivälierät) # Michaëlla Krajicek / Barbora Strýcová (3. kierros) # Anabel Medina Garrigues / Arantxa Parra Santonja (2. kierros) # Lara Arruabarrena / Andreja Klepač (puolivälierät) # Julia Görges / Klaudia Jans-Ignacik (1. kierros) # Karin Knapp / Roberta Vinci (3. kierros) ==Kaavio== ===Loppukierrokset=== ===Kaavion yläosa=== ====Lohko 1==== ====Lohko 2==== ===Kaavion alaosa=== ====Lohko 3==== ====Lohko 4==== == Lähteet == * Main Draw Luokka:Yhdysvaltain avoin tennisturnaus 2015
Rafael Rindell

Henrik Johan Rafael RIndell (3. joulukuuta 1886 Askainen – 9. maaliskuuta 1920 Helsinki) oli suomalainen toimittaja, piirtäjä ja kuvittaja.Ylioppilasmatrikkeli 1900 - 1907Rafael RIndellin kuolinilmoitus, Helsingin Sanomat, 10.03.1920, nro 68, s. 2, Kansalliskirjaston digitaaliset aineistotKuolleita, Iltalehti, 10.03.1920, nro 58, s. 2, Kansalliskirjaston digitaaliset aineistot Rindellin vanhemmat olivat Ulvilan kappalainen ja Reposaaren komministeri Johan Oskar Rindell (1856–1926) ja Augusta Amanda Lönnmark. Hän pääsi ylioppilaaksi Porin lyseosta 1904 ja opiskeli sitten muun muassa Teknillisessä korkeakoulussa, Kauppakorkeakoulussa ja Ateneumissa. Rindell työskenteli eri yritysten palveluksessa Hangossa sekä toimi avustajana ja piirtäjänä useissa eri lehdissä. Hän oli Helsingin Sanomien toimittajana ja piirtäjänä vuodesta 1915 alkaen. Rafael Rindell tunnetaan ennen kaikkea Jalmari Finnen Kiljusen herrasväki-kirjojen kuvittajana. == Kuvitustöitä == * Kiljusen herrasväki ; kirjoittanut Jalmari Finne ; kuvat piirtänyt R. Rindell. Otava 1914 * Jalmari Finne : Häthätäläiset ; kuvat piirtäneet R. Koivu, R. Rindell. Otava 1915 * Santeri Ivalo ja Kyösti Wilkuna : Suomalaisia sankareita : historiallisia kertomuksia ; kuvittaneet Rafael Rindell ja Eric Vasström. Kustannus oy Kirja, Helsinki 1915-1917 * Kiljusen herrasväen uudet seikkailut ; kirjoittanut Jalmari Finne ; kuvittanut R. Rindell. Otava 1916 * Kiljusen Plättä ; kirjoittanut Jalmari Finne ; kuvat piirtänyt R. Rindell. Otava 1917 * Pierre Loÿs : Afrodite : lemmen romaani antikin päiviltä ; kuvittanut R. Rindell ; suomentanut Tahvo Partio. Minerva, Helsinki 1918 * Kiljusen herrasväki partiolaisina ; kirjoittanut Jalmari Finne ; kuvittanut R. Rindell. Otava 1918 * Jyry-Jaakon päiväkirja ; julkaisi Veli Giovanni ; kuvat piirtänyt R. Rindell. Otava 1919 * Luru Kiljunen ja hänen Hömppänsä ; kirjoittanut Jalmari Finne ; kuvittanut R. Rindell. Otava 1919 * Veikko Korhonen : Metsänväkeä : satuja ; kuvittanut Rafael Rindell. Edistysseurojen kustannus oy, Helsinki 1919 * Jalmari Sauli : Valkoinen varjo : seikkailuromaani kansalaissodasta ; kuvittanut Rafael Rindell. Karisto 1919 == Lähteet == == Aiheesta muualla == * Päivälehden arkisto : Rafael Rindellin piirustusluettelo * Rafael Rindellin erotiikkaa, Suomen kuvittajat blogi Luokka:Suomalaiset kuvittajat Luokka:Suomalaiset toimittajat Luokka:Vuonna 1886 syntyneet Luokka:Vuonna 1920 kuolleet
Suomen surkein nikkari

Suomen surkein nikkari on syys–marraskuussa 2016 MTV3-kanavalla esitetty suomalainen tositelevisiosarja, jossa viisi kilpailijaa alkoivat remontoimaan huonokuntoista kurssikeskusta erilaisia kädentaitoja vaativissa tehtävissä. Jokaisessa jaksotaan valittiin jakson paras ja surkein nikkari, mutta ohjelmasta ei kuitenkaan pudoteta sen edetessä ketään pois. Ohjelman juonsi Juuso Mäkilähde ja tuomareina toimivat Jenni Tuominen ja Sebastian Sandelin. Ohjelman ensimmäiselle kaudelle haettiin kilpailijoita keväällä 2015 ja se kuvattiin saman vuoden kesänä. == Kilpailijat == Nikkari Apunikkari Paikkakunta Hannu Nina Kerava Riina Ella Jyväskylä Juho Mari Siltakylä Ilkka Anni Lappeenranta Sanna Anne Taivalkoski == Jaksot == Jakso Esityspäivä Tehtävät Katsojaluvut 1 21. syyskuuta 2016 Tarvikkeiden hankinta rautakaupassa Työtason rakentaminen 311 000 2 28. syyskuuta 2016 Aputason rakentaminen Aulatilan katon purku ja panelointi ryhmässä 266 000 3 5. lokakuuta 2016 Seinien tasoitus, maalaus ja tapetointi Seinäkaapin rakentaminen – 4 12. lokakuuta 2016 Lampun varjostimen rakentaminen ja kiinnittäminen kattoon Aulatilan seinien tasoitus, maalaus ja tapetointi ryhmässä 282 000 5 19. lokakuuta 2016 Laminaatin asettaminen lattialle Yöpöydän rakentaminen 283 000 6 26. lokakuuta 2016 Sängyn rakentaminen Aulatilan laminointi ja lattiamaton asettaminen lattialle ryhmässä 260 000 7 2. marraskuuta 2016 Ulkogrillin muuraaminen ryhmässä Portaiden rakentaminen ryhmässä 277 000 8 9. marraskuuta 2016 Oven asettaminen Kalusteiden rakentaminen aulatilaan ryhmässä Kattolistojen kiinnitys aulatilan kattoon ryhmässä Aulan oven maalaus 269 000 9 16. marraskuuta 2016 Lipaston kokoaminen Peilin asettaminen seinälle Verhojen asettaminen ikkunaan Linnunpöntön rakentaminen 317 000 10 23. marraskuuta 2016 313 000 == Lähteet == == Aiheesta muualla == * Ohjelman kotisivut * Ohjelman traileri MTV:n YouTube-kanavalla Luokka:2010-luvun suomalaiset tositelevisiosarjat
O-Aminofenoli

o-Aminofenoli eli 2-aminofenoli (C6H7NO) on aminofenoleihin kuuluva aromaattinen orgaaninen yhdiste. Yhdistettä voidaan käyttää orgaanisen kemian synteeseissä valmistettaessa väriaineita, lääkkeitä ja maatalouskemikaaleja. Sitä käytetään myös väriä muodostavana komponenttina hiusväreissä. o-Aminofenoli on m- ja p-aminofenoleiden isomeeri. ==Ominaisuudet== Puhtaana o-aminofenoli on valkoista neulasmaisesti kiteistä ainetta. Se kuitenkin hapettuu helposti ilman vaikutuksesta ruskeiksi yhdisteiksi. o-Aminofenoli liukenee veteen ja hyvin etanoliin sekä dietyylieetteriin ja hieman bentseeniin. Vierekkäisissä asemissa sijaitseville hydroksyyli- ja aminoryhmille tapahtuu helposti syklisoitumis- ja kondensaatioreaktioita. Esimerkiksi rauta(III)kloridi, eräät entsyymit tai auto-oksidaatio piidioksidipinnalla johtaa 2-aminofenoksatsin-3-onin muodostumiseen. Muita heterosyklisiä yhdisteitä, joita voidaan valmistaa o-aminofenolista ovat muun muassa fenoksatsiinit, bentsoksatsolit ja tiobentsoksatsolit.Stephen C. Mitchell & Rosemary H. Waring: Aminophenols, Ullmann's Encyclopedia of Industrial Chemistry, John Wiley & Sons, New York, 2000. Viitattu 11.9.2016 : o-Aminofenoli ärsyttää ihoa, silmiä ja hengitysteitä. Yhdisteelle altistumisesta voi aiheutua huonovointisuutta ja pääkipua. o-Aminofenoli voi lisätä methemoglobiinin määrää elimistössä, mikä ilmenee ihon ja kynsien sinistymisenä. Hiusväreissä o-aminofenoli voi aiheuttaa herkistymistä ja allergisia oireita. ==Valmistus ja käyttö== o-Aminofenolia valmistetaan pelkistämällä o-nitrofenolia happamissa olosuhteissa raudan avulla. Toinen tapa on pelkistää nitrobentseeniä hydroksyyliamiinin avulla ja muodostuva välituote toisiintuu o-aminofenoliksi. o-Aminofenolia käytetään useiden muiden orgaanisten yhdisteiden valmistukseen. Siitä valmistetaan muun muassa kloorikinaldolia, triasulfuronia, 8-hydroksikinoliinia, valokuvauskemikaaleja, atsovärejä ja rikkivärejä. Lisäksi o-aminofenolia käytetään hiusväreissä ja turkisten värjäykseen. ==Lähteet== Luokka:Fenolit
UFC 200

UFC 200: Tate vs Nunes oli Ultimate Fighting Championshipin järjestämä vapaaottelu-tapahtuma. Se järjestettiin 9. heinäkuuta 2016 Las Vegasissa, Nevadassa.UFC 200 set for July 9, 2016 at new Las Vegas Arena mmafighting.com 4.9.2015 Viitattu 11.9.2016 Tapahtuma televisioitiin pay-per-view -lähetyksenä. Tapahtuma oli viimeinen Zuffan omistuksessa järjestetty UFC- tapahtuma. William Morris Endeavor kykyjen etsintä yhtiö osti UFC:n Zuffalta heinäkuussa. ==Tulokset== Main Card Main Card Main Card Main Card Main Card Main Card Main Card Painoluokka Voittaja Häviäjä Tyyli Erä Aika Huomio Kääpiösarja Amanda Nunes Miesha Tate Luovutus (takakuristus) 1 3:16 Naisten kääpiösarjan mestaruudesta Raskassarja Brock Lesnar Mark Hunt Päätös (yksimielinen) 3 5:00 Alempi raskassarja Daniel Cormier Anderson Silva Päätös (yksimielinen) 3 5:00 Höyhensarja José Aldo Frankie Edgar Päätös (yksimielinen) 5 5:00 Höyhensarjan tilapäisestä mestaruudesta Raskassarja Cain Velasquez Travis Browne Tekninen tyrmäys (lyönnit) 1 4:57 Preliminary Card (Fox Sports 1) Preliminary Card (Fox Sports 1) Preliminary Card (Fox Sports 1) Preliminary Card (Fox Sports 1) Preliminary Card (Fox Sports 1) Preliminary Card (Fox Sports 1) Preliminary Card (Fox Sports 1) Kääpiösarja Julianna Peña Cat Zingano Päätös (yksimielinen) 3 5:00 Välisarja (171.25 lbs) Kelvin Gastelum Johny Hendricks Päätös (yksimielinen) 3 5:00 Hendricks painoi yli sallitun painorajan. Kääpiösarja T. J. Dillashaw Raphael Assunção Päätös (yksimielinen) 3 5:00 Kevytsarja Sage Northcutt Enrique Marín Päätös (yksimielinen) 3 5:00 Preliminary Card (UFC Fight Pass) Preliminary Card (UFC Fight Pass) Preliminary Card (UFC Fight Pass) Preliminary Card (UFC Fight Pass) Preliminary Card (UFC Fight Pass) Preliminary Card (UFC Fight Pass) Preliminary Card (UFC Fight Pass) Kevytsarja Joe Lauzon Diego Sanchez Tekninen tyrmäys (lyönnit) 1 1:26 Keskisarja Gegard Mousasi Thiago Santos Tekninen tyrmäys (lyönnit) 1 4:32 Kevytsarja Jim Miller Takanori Gomi Tekninen tyrmäys (lyönnit) 1 2:18 ==Bonukset== Bonuksen voittaneet ottelijat saivat palkkioksi 50 000 dollaria.UFC 200 Bonuses: Nunes, Velasquez, Lauzon, Mousasi Earn $50K Awards sherdog.com 9.7.2016 Viitattu 11.9.2016 *Illan suoritus: Amanda Nunes, Cain Velasquez, Joe Lauzon ja Gegard Mousasi ==Lähteet== Luokka:Ultimate Fighting Championship Luokka:Vuoden 2016 urheilu Luokka:Vapaaottelutapahtumat
Devil Is Fine

__NOTOC__ Devil Is Fine on Manuel Gagneuxin yhden miehen avantgardemusiikin yhtye Zeal and Ardorin esikoisalbumi. Se julkaistiin 15. huhtikuuta 2016 levymerkillä Reflections Records. Kappaleissa yhdistyvät muun muassa blues, black metal, afrikkalais-amerikkalainen ritualistinen musiikki, hip hop, noise ja jazzmusiikki. Albumi julkaistiin ensin digitaalisena sekä vinyyliformaatissa. Helmikuussa 2017 brittiläinen MVKA Productions julkaisee albumin maailmanlaajuisesti CD-formaatissa.Facebook: Zeal and Ardor posts (11. marraskuuta kello 11:28) == Vastaanotto == Noiseyn Kim Kelly piti albumia mahtipontisena kokonaisuutena, vaikka esimerkiksi kolmiosaisen ”Sacrilegium” -kappaleen ei pitäisi kaikessa kaoottisuudessaan toimia lainkaan. Hänen mukaansa kappaleissa päällimmäisenä elementtinä on gospel eikä suinkaan black metal. Kesäkuussa 2016 Rolling Stone nosti albumin parhaaksi siihen astisista vuonna 2016 julkaistuista metallialbumeista. Metal Stormin arvostelija ylisti albumia yhdeksi vuoden parhaaksi, vaikkei osannutkaan sanoa missä kategoriassa. Metal Templen H.P. Buttcraft sanoi albumin tarjoavan uutta ja mullistavaa extreme metalia, ja arvosteli albumin ”melkein täydelliseksi”. == Kappaleet == # # # # # # # # # == Kokoonpano == * Manuel Gagneux – laulu, kaikki instrumentit == Arvostelut == * Metal Storm: 9.5/10 * Metal Temple: * Imperiumi: 8½/10Levyarvostelu: Zeal & Ardor - Devil Is Fine Viitattu 6.4.2022. == Lähteet == Luokka:Vuoden 2016 esikoisalbumit Luokka:Zeal and Ardorin albumit
Cool Vibes

Cool Vibes () on Vanilla Ninjan esittämä kappale, joka edusti Sveitsiä vuoden 2005 Eurovision laulukilpailussa Ukrainan Kiovassa. Kappale kilpaili Euroviisujen semifinaalissa, jossa se sijoittui kahdeksanneksi ja selviytyi finaaliin. Finaalissa kappale sijoittui 24. maan joukosta 8. sijalle. == Lähteet == Luokka:Sveitsin euroviisuedustuskappaleet Luokka:Vuoden 2005 euroviisuedustuskappaleet
Tamara Maunonen

Eila Tamara Linnea Maunonen (o.s. Wikman; 16. helmikuuta 1921 Helsinki – 13. maaliskuuta 1994 JyväskyläTamara Maunosen kuolinilmoitus (maksullinen artikkeli) Helsingin Sanomat 26.3.1994, HS Aikakone. Viitattu 5.6.2018.) oli suomalainen selvänäkijä, unien tulkitsija ja kaukoparantaja.Ultra-lehdissä julkaistuja muistosanoja vuodesta 1973 alkaen Maunosella oli 1980-luvulla oma selvänäkijäpalsta Nykyposti-lehdessä. Hän oli mukana politiikassa ensin Keskustapuolueen, myöhemmin Suomen Eläkeläisten Puolueen toiminnassa. Hän edusti SEP:ta television vaalitentissä 1987 sekä oli puolueen kansanedustajaehdokkaana tulematta valituksi.Ylen Elävä Arkisto : Suomalaisia pienpuolueita, Eläkeläisten puolue vaalitentissä 5.3.1987Matti Virtanen : Lukujutun houkutus teoksessa Paholaisen asianajaja – opaskirja skeptikoille Tamara Maunosen tytär Sonja Maunonen (k. 2013) oli myös selvänäkijä ja hänellä oli toistakymmentä vuotta oma selvänäkijäpalstansa Hymy-lehdessä. Legendaarinen Sonja Maunonen on kuollut!, Hymy-lehti 17.10.2013 == Teoksia == * Tamara tarinoi : selvänäkijä kertoo elämästään ja kokemuksistaan ; kirjoittanut Tuovi Putkonen. Weilin+Göös, Helsinki 1975 * Kyynel - hymyn siemen : mietteitä, elämäntuntoja, tunnelmia ystävilleni. Alea-Kirja, Helsinki 1982, Gummerus, Helsinki 1994 * Lasten oma rukouskirja ; koonnut Tamara Maunonen. Alea-Kirja, Helsinki 1982 * Intuitio & selvänäkeminen ; kirj. Johannes Heilala, Tamara Maunonen. Alea-Kirja, Helsinki 1983 * Tamaran kirja ; esipuhe Irja Salonen. Alea-Kirja, Helsinki 1984 * Unikirja ; kirj. Tamara Maunonen, Tellervo Salo ; toimittanut Katariina Vänttinen. Gummerus, Helsinki 1991, 13. painos 2006 * Uusi unikirja. Gummerus, Helsinki 1992 * Suuri unikirja : 10650 unta maailman laajin unikirja. Gummerus, Helsinki 1993, 15. painos 2016 == Lähteet == == Aiheesta muualla == * Ylen Elävä Arkisto : Selvänäkijät testissä - TV1:n Mystisessä illassa 20.12.1984 olivat testattavina selvänäkijät Vilho Raatikainen ja Tamara Maunonen sekä povaaja Emma Lind Luokka:Selvänäkijät‎ Luokka:Suomalaiset psyykikot Luokka:Vuonna 1921 syntyneet Luokka:Vuonna 1994 kuolleet
In My Dreams

”In My Dreams” () on Wig Wamin esittämä kappale, joka edusti Norjaa vuoden 2005 Eurovision laulukilpailussa Ukrainan Kiovassa. ”In My Dreams” sijoittui euroviisujen semifinaalissa kuudenneksi ja selviytyi finaaliin. Finaalissa kappale sijoittui 24 maan joukosta 9. sijalle. == Lähteet == Luokka:Norjan euroviisuedustuskappaleet Luokka:Vuoden 2005 euroviisuedustuskappaleet
Nagqu

Nagqu (, Nagqu Chongkyêr; ) on prefektuuritason kaupunki Kiinan Tiibetin autonomisella alueella. Kaupungin pinta-ala on 450 537 neliökilometriä ja väkiluku 462 381 (vuonna 2010). Kaupungin päähallintopaikka on Senin kaupunkipiiri, jonka keskusta sijaitsee linnuntietä noin 220 kilometriä autonomisen alueen pääkaupunki Lhasasta pohjoiskoilliseen. == Hallinnollinen jako == Piirikuntatasolla prefektuuritason kaupunki jakautuu yhteen kaupunkipiiriin ja kymmeneen piirikuntaan. Nagqun prefektuurin hallinnollinen jako piirikuntatasolla # Nimi Tiibetin kieli Tiibetin pinyin Kiinan merkit Pinyin Kaupunkipiiri 1 Seni གསེར་རྙེད་ཆུས། Seni Qü 色尼区 Sèní Qū Piirikunnat 2 Lhari ལྷ་རི་རྫོང་། Lhari Zong 嘉黎县 Jiālí Xiàn 3 Biru འབྲི་རུ་རྫོང་། Biru Zong 比如县 Bǐrú Xiàn 4 Nyainrong སྙན་རོང་རྫོང་། Nyainrong Zong 聂荣县 Nièróng Xiàn 5 Amdon piirikunta ཨ་མདོ་རྫོང་། Amdo Zong 安多县 Ānduō Xiàn 6 Xainza ཤན་རྩ་རྫོང་། Xainza Zong 申扎县 Shēnzhā Xiàn 7 Sog སོག་རྫོང་། Sog Zong 索县 Suǒ Xiàn 8 Baingoin དཔལ་མགོན་རྫོང་། Bangoin Zong 班戈县 Bāngē Xiàn 9 Baqên སྦྲ་ཆེན་རྫོང་། Baqên Zong 巴青县 Bāqīng Xiàn 10 Nyima ཉི་མ་རྫོང་། Nyima Zong 尼玛县 Nímǎ Xiàn 11 Conyi/Shuanghu མཚོ་གཉིས་རྫོང་། Conyi Zong 双湖县 Shuānghú Xiàn == Galleria == Kuva:Naqu Railway Station 03.jpg | Nagqun rautatieasema. Kuva:Tibet landscape.jpg | Ylätasankomaisemaa Seni kaupunkipiirissä. Kuva:Namtso-and-holy-rock.jpg | Namtso (Namjärvi) ja pyhäkivi rannalla. Kuva:Pilgrim Tibet.jpg | Pyhiinvaeltaja. == Lähteet == == Aiheesta muualla == * Nakchu (Naqu) Travel Guide (travelchinaguide.com) Luokka:Tiibetin kaupungit Luokka:Tiibetin prefektuurit
Forogj, világ!

Forogj, világ! () on Noxin esittämä kappale, joka edusti Unkaria vuoden 2005 Eurovision laulukilpailussa Ukrainan Kiovassa. Kappale kilpaili Euroviisujen semifinaalissa, jossa se sijoittui viidenneksi ja selviytyi finaaliin. Finaalissa kappale sijoittui 24. maan joukosta 12. sijalle. == Lähteet == Luokka:Unkarin euroviisuedustuskappaleet Luokka:Vuoden 2005 euroviisuedustuskappaleet
You and Me (Joan Frankan kappale)

You and Me () on Joan Frankan esittämä kappale, joka edusti Alankomaita vuoden 2012 Eurovision laulukilpailussa Azerbaidžanin Bakussa. Kappale kilpaili Euroviisujen toisessa semifinaalissa, jossa se sijoittui viidenneksitoista ja täten karsiutui finaalista. == Lähteet == Luokka:Alankomaiden euroviisuedustuskappaleet Luokka:Vuoden 2012 euroviisuedustuskappaleet
You and Me

You And Me tarkoittaa seuraavia asioita: * Ehdonalaisesti vapauteen (You and Me), Fritz Langin ohjaama elokuva vuodelta 1938 * ”You and Me”, Takasan kappale vuodelta 2013 * ”You and Me”, Joan Frankan kappale vuodelta 2012.
Vanuatu paralympialaisissa

Vanuatu on osallistunut paralympialaisiin kolmesti vuosina 2000, 2008 ja 2012. Maa on osallistunut vain kesäparalympialaisiin eikä talviparalympialaisiin. Mitaleita maa ei ole saavuttanut. Vanuatu on osallistunut paralympialaisiin aina yhden tai kahden urheilijan joukkueella. == Osallistumiskerrat == == Lähteet == *
Vanuatu kesäparalympialaisissa 2012

Vanuatu osallistui Lontoon kesäparalympialaisiin vuonna 2012 joukkueella, johon kuului vain sprintteri Marcel Houssimoli, joka osallistui kolmelle juoksumatkalle ja toimi myös maan lipunkantajana avajaisissa. Mitaleita hän ei kuitenkaan saanut, vaikka pääsikin 400 metrin juoksussa (luokassa T38) finaaliin sijoittuen sen seitsemänneksi. == Joukkue == === Yleisurheilu === *Marcel Houssimoli - Miesten 100 ja 200 metrin juoksut (Luokka:T37) ja 400 metrin juoksu (Luokka:T38) == Lähteet == Luokka:Vanuatu paralympialaisissa Luokka:Valtiot kesäparalympialaisissa 2012
Vanuatu kesäparalympialaisissa 2008

Vanuatu osallistui Pekingin kesäparalympialaisiin vuonna 2008 joukkueella, johon kuului vain voimanostaja Tom Tete, joka osallistui miesten alle 60-kiloisten sarjaan ja toimi myös maan lipunkantajana avajaisissa. Mitaleita hän ei kuitenkaan saanut. Samalla Vanuatu teki paluun kesäparalympialaisiin kahdeksan vuoden tauon jälkeen. == Joukkue == === Voimanosto === *Tom Tete - Miesten alle 60 kg == Lähteet == Luokka:Vanuatu paralympialaisissa Luokka:Valtiot kesäparalympialaisissa 2008
Vanuatu kesäparalympialaisissa 2000

Vanuatu osallistui Sydneyn kesäparalympialaisiin vuonna 2000 joukkueella, johon kuului kaksi keihäänheittäjää. Mitaleita kumpikaan ei kuitenkaan saanut. Samalla Vanuatu teki ensiesiintymisensä kesäparalympialaisissa. == Joukkue == === Yleisurheilu === *George Kalkaua - Miesten keihäänheitto (Luokka:F58) *Mary Ramel - Naisten keihäänheitto (Luokka:F44) == Lähteet == Luokka:Vanuatu paralympialaisissa Luokka:Valtiot kesäparalympialaisissa 2000
Intian yleislakko (2016)

Intian yleislakko, joka järjestettiin 2. syyskuuta 2016, oli ihmiskunnan historian laajin lakko, kunnes vuoden 2020 tammikuussa Intiassa järjestettiin mahdollisesti vielä suurempi. Syyskuun 2016 lakkoon osallistui noin 150–180 miljoonaa ihmistä, ja tammikuun 2020 lakon osallistujamääräksi ammattiliittojen pääsihteeri Tapan Sen ilmoitti noin 250 miljoonaa. Lakkolaiset vastustivat pääministeri Narendra Modin talouspolitiikkaa ja yksityistämistoimia sekä vaativat parempaa sosiaaliturvaa, minimipalkkaa ja terveydenhoitoa. Ainakin 20 mielenosoittajaa pidätettiin lakon yhteydessä. ==Lähteet== Luokka:Lakot Luokka:Intian historia Luokka:2016